El Łàos o Łaos , ufisalmente Repùblega Popołare Democràtega del Łàos , el ze un Stato del sud-est aziàtego che no el ga desboco inte el mar. Confina verso nord co ła Cina, verso est col Vietnam, verso sud co ła Canboja, verso òvest co ła Tailàndia e verso nord-òvest co ła Birmània. El ze na repùblega sociałista monopartìtega, goernada dal Partio Revołusionàrio del Pòpoło Lao. El Łàos el ze sudividesto in 17 unità aministrative, 16 łe ze provinse e 1 prefetura , che ła ze aministrativamente ecuiparada a łe provinse. Sta prefetura ła detien ła sità de Vientiane, la capitałe del paeze. Łe provinse e ła prefetura łe se sudivide in distreti , a so volta dividesti in viłaji . I i ze el scałin pì baso de ła zerarchia aministrativa.